O‘zbekiston prezidenti qarori bilan Sadoqat Siddiqova oliy va o‘rta maxsus ta’lim vazirining professional ta’limni rivojlantirish bo‘yicha o‘rinbosari lavozimiga tayinlandi. Foto: Prezident matbuot xizmati Oliy ta’lim vazirligi xabariga ko‘ra, Sadoqat Siddiqova mazkur tayinlovga qadar Buxoro shahridagi “Ishga marhamat” monomarkazi direktori lavozimida faoliyat yuritib kelgan. Qayd etilishicha, Sadoqat Siddiqova 2018 yilda “Shuhrat” medali bilan taqdirlangan. Shuningdek, vazirlik tuzilmasida professional ta’lim muassasalari faoliyatini muvofiqlashtirish departamenti ham tashkil etilmoqda. Bundan oldin 45 ta kollej o‘rnida monomarkazlar tashkil etilishi xabar berilgandi. Yangi tizimga ko‘ra, 45 ta kollej Bandlik vazirligi tizimiga o‘tkazilib, ularning o‘rnida monomarkazlar tashkil etiladi. Oliy ta’lim vazirligi barcha kasb-hunar maktablari va texnikumlarni boshqarish va metodik ta’minlashga mas’ul bo‘ladi.